એ જોતા છેલ્લા કેટલાંક વખતથી મેયર, ડેપ્યુટી મેયર, સ્ટેન્ડિંગ કમિટીના ચેરમેન પદ માટે ચર્ચાના ચગડોળે ચઢેલા નામોને બદલે કોઈ અજાણ્યા ચહેરાઓના નામ ચમકી જાય તો એ નવાઈ પામવા જેવું નહીં હોય. મ્યુનિ. શાસનમાં માત્ર પ્રભાવી પદ જ નહીં સત્તાની ડોર પોતાના હાથમાં રહે એવા પાંચ મુખ્ય હોદ્દાઓ પૈકી મેયરપદ મહિલા માટે અનામત હોઈ પક્ષની સિનિયર જૂનિયર મહિલાઓ વચ્ચે ગળાકાપ સ્પર્ધા શરૂ થઈ છે.